Sistem za upravljanje vrednostnih kartic

Vrednostne kartice so poznane tudi kot vrednostni boni ali vavčerji. Ponavadi je koriščenje omejeno na ponudnika, ki je kartico izdal. Kupcem omogočajo nakup izdelkov ali storitev v vrednosti, ki so jo predhodno zakupili oziroma naložili na kartico.

Naš program Olaii Blagajna redno posodabljamo. Na podlagi potreb naših naročnikov smo razvili tudi sistem za upravljanje vrednostnih kartic, ki se najpogosteje uporablja v gledališčih in trgovinah.

Unovčenje vrednostne kartice na blagajni

Kartice smo razdelili na dva tipa, glede na način uporabe

Darilna kartica
Kot že samo ime pove, se takšna kartica običajno uporablja kot darilo. Na njej je naložena denarna vrednost, ki jo lahko stranka porabi v več nakupih, dokler dobroimetje ne poide. Kartica ni vezana na določen izdelek ali storitev, lahko pa ima omejen rok veljavnosti.

Namenska kartica
Ta tip kartice je omejen na nakup vnaprej določenih artiklov ali storitev oziroma na paket storitev s fiksno skupno ceno. Pri prodaji paketov lahko kartici določimo število uporab, kar omogoča samodejno računovodsko razdelitev celotne vrednosti kartice na posamezne unovčene artikle. V sistemu lahko vnaprej določimo, ali se unovčenje kartice računovodsko beleži kot nova cena ali kot popust na redno ceno prodanega artikla oziroma storitve.

Darilne in namenske kartice

Kako poteka uporaba?

Priprava parametrov v spletni pisarni
Uporabnik v spletni pisarni predhodno nastavi parametre za izdajo kartic ter tako pripravi artikel za hitro uporabo na blagajni.

Polog sredstev
Za polog sredstev na kartico je na voljo več možnosti:

• Zapis vrednosti na predpripravljeno kartico – s pomočjo ročnega čitalca preberemo kodo s kartice in potrdimo nalaganje sredstev.
• Samodejno generiranje kode na blagajni – tiskanje na termo papir za račune ali na kartonček, ki služi kot darilna kartica.
• Izdaja dobropisa – na kartonček ali termo papir za račune izdamo dobropis za vrnjen artikel ali odpovedano predstavo.

Unovčenje
Na blagajni izberemo izdelke, ki jih stranka želi kupiti, in ob plačilu izberemo možnost unovčenja vrednostne kartice. S pomočjo ročnega čitalca preberemo kartico, nato se ustrezen znesek odšteje od upravičenih artiklov. Če poskusimo kartico uporabiti za artikel, za katerega ni namenjena, bo blagajna nakup samodejno zavrnila.

Vrednostne kartice in ročni čitalec na blagajni

Kartice po željah naročnika

Omogočamo celovito pripravo kartic visoke kvalitete s potiskom po željah naročnika. Kartice so poleg uporabne vrednosti tudi odličen prostor za predstavitev blagovne znamke.

Vrednostna kartica s potiskom naročnika

Če vas zanima prilagojena ponudba za vašo poslovalnico, smo vedno na voljo na info@olaii.com